**ՀԻՄՆԱՎՈՐՈՒՄ**

**«Հայաստանի Հանրապետության կառավարության 2000 թվականի հունիսի 15-ի N 320 որոշման մեջ փոփոխություններ կատարելու մասին**» **Հայաստանի Հանրապետության կառավարության որոշման նախագծի**

1. **Միջոցառման իրականացման անհրաժեշտությունը և նպատակը.**

Կառավարության որոշման նախագծի մշակման անհրաժեշտությունը բխում է էլեկտրոնային փաստաթղթերի տրամադրման ընթացքում որոշ ձևակերպումների փոփոխության կարևորությունից, ոլորտի քաղաքականության փոփոխությունից, ինչպես նաև տեղեկատվական համակարգի լավարկման նպատակով իրականացված փոփոխություններից:

**1.1. Կարգավորման ընթացիկ իրավիճակը և առկա խնդիրները.**

 ժամանակակից տեղեկատվական և հաղորդակցական տեխնոլոգիաների լայն կիրառումն ուսուցման ու կրթության կառավարման համակարգերում միջոցառման շրջանակում 2022 թվականից սովորողներին և շրջանավարտներին ավարտական փաստաթղթերը տրամադրվեցին էլեկտրոնային եղանակով, և գործարկման արդյունքում որոշակի ձևակերպումներ (նաև թարգմանելու դեպքում) փոխելու խնդիր առաջացավ:

 Խնդրահարույց էր նաև ուսումնական պլանով նախատեսված առարկաների և դրանց ավարտական գնահատականի լրացման առումով՝ հաշվի առնելով ավարտական քննությունների միավորային գնահատականների տարբեր լինելու հանգամանքը:

Միաժամանակ, ավարտական փաստաթղթերում լրացման գործող եղանակը առաջացնում է քերականական (հոլովաձևերի) որոշակի խնդիր:

**1.2. Առկա խնդիրների առաջարկվող լուծումները.**

 Միջոցառման իրականացումը պայմանավորված է հանրակրթության ոլորտի քաղաքականության վերանայմամբ, մասնավորապես, վկայականում կլրացվեն 5-9-րդ դասարանների ուսումնական հաստատության ուսումնական պլանով նախատեսված և սովորողի կողմից ուսումնասիրված առարկաների տարեկան գնահատականների միջին թվաբանականը և ամփոփիչ ատեստավորման (քննական) գնահատականները, ատեստատում կլրացվեն ուսումնառության վերջին 3 տարվա ընթացքում ուսումնական հաստատության ուսումնական պլանով նախատեսված և սովորողի կողմից ուսումնասիրված առարկաների տարեկան գնահատականների միջին թվաբանականը և պետական ամփոփիչ ատեստավորման (քննական) գնահատականները:

Տվյալները ներբեռնելու դեպքում դրանք կլրացվեն ինքնաշխատ եղանակով: Միաժամանակ, ավարտական փաստաթղթերում լրացման ընթացքում կբացառվեն քերականական խնդիրները:

 Կլրացվեն այն առարկաները, որոնք ուսումնասիրել է սովորողը և ինքնաշխատ եղանակով համապատասխան միավորները կներբեռնվեն փաստաթղթում:

1. **Միջոցառման իրականացումից ակնկալվող արդյունքը.**

 Էլեկտրոնային եղանակով տրամադրվող ավարտական փաստաթղթերը կլրացվեն ինքնաշխատ եղանակով՝ բացառելով մարդկային միջամտությունը:

 Փաստաթուղթը ամբողջությամբ կձևավորվի էլեկտրոնային եղանակով, զերծ կլինի անճշտություն առաջացնող խնդիրներից:

**«Հայաստանի Հանրապետության կառավարության 2000 թվականի հունիսի 15-ի N 320 որոշման մեջ փոփոխություններ կատարելու մասին**» **Հայաստանի Հանրապետության կառավարության որոշման նախագծի ընդունումը չի նախատեսում է պետական բյուջեի ծախսերի նվա­զեց­ում կամ ավելացում:**

**3. Իրավական ակտի մշակման գործընթացում ներգրավված ինստիտուտները, անձինք:**

ՀՀ կրթության, գիտության, մշակույթի և սպորտի նախարարություն, «Կրթական տեխնոլոգիաների ազգային կենտրոն» ՊՈԱԿ (ԿՏԱԿ)

 4. **Կապը ռազմավարական փաստաթղթերի հետ**

Միջոցառման անհրաժեշտությունը բխում է ՀՀ կառավարության 2021 թ. օգոստոսի 18-ի թիվ 1363-Ա որոշմամբ հաստատված ՀՀ կառավարության ծրագրի «4.3 ԿՐԹՈՒԹՅՈՒՆ» բաժնի 1-ին, 2-րդ, 3-րդ պարբերություններից, 3-րդ պարբերության 5-րդ 6-րդ կետերից:

 Միջոցառման անհրաժեշտությունը բխում է նաև ՀՀ կառավարության 2021 թվականի նոյեմբերի 18-ի 1902-Լ որոշմամբ հաստատված՝ ՀՀ կատավարության 2021-2026 թվականների Կրթության, գիտության, մշակույթի և սպորտի նախարարության բաժնի 2.2 կետով սահմանված միջոցառման իրականացման անհրաժեշտությունից:

 Միջոցառման անհրաժեշտությունը բխում է «Հայաստանի Հանրապետության կրթության մինչև 2030 թվականը զարգացման պետական ծրագիրը» հավելվածի 3-րդ էջ (ներածություն), գլուխ 2-ի 12-րդ կետի թիրախային արդյունքի ցուցանիշի ապահովման պահանջից:

 Միջոցառման անհրաժեշտությունը բխում է «2050 ՀԱՅԱՍՏԱՆԻ ՎԵՐԱՓՈԽՄԱՆ ՌԱԶՄԱՎԱՐՈՒԹՅՈՒՆ» ծրագրի «ՄԻՆՉԵՎ 2030 ԹՎԱԿԱՆԻ ՄԵԳԱՆՊԱՏԱԿՆԵՐԻ» ԳՈՐԾՈՂՈՒԹՅՈՒՆՆԵՐԻ «1․ ԿԻՐԹ ԵՎ ԿԱՐՈՂՈՒՆԱԿ ՔԱՂԱՔԱՑԻ, ԺՈՂՈՎՈՒՐԴ» համար 1 մեգանպատակի թիրախային արդյունքի ցուցանիշի ապահովման պահանջից:

 Միջոցառման անհրաժեշտությունը բխում է նաև «Կրթության մասին» ՀՀ օրենքի 5-րդ հոդվածի 9-րդ կետից, «Հանրակրթության մասին» ՀՀ օրենքի 18-րդ հոդվածից, ՀՀ ԿԳՄՍ նախարարի 2021 թ. օգոստոսի 17-ի N 65-Ն հրամանից։